Diari Oficial de la Generalitat Valenciana


Sumari del DOGV 4819, del 13-08-2004 (2004/8281)

Informació pública del programa per al desenrotllament d'actuació aïllada dels carrers Ramón Porta Carrasco, Enrique Gaspar, Galera i Motonau de València.
----------------------------------------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8281


Organisme emissor
:   Parking la Fe, SL

Tipus de document
:   Anunci

Informació pública del programa per al desenrotllament d'actuació aïllada dels carrers Ramón Porta Carrasco, Enrique Gaspar, Galera i Motonau de València. [2004/F8281]
  
L'entitat Parking La Fe, SL, amb CIF H23668012, als efectes del que disposa la Llei Reguladora d'Activitat Urbanística i en especial en els seus articles 46 i 48, posa en coneixement de tots els possibles interessats i sotmet a informació pública:
  
1r. Que amb data 29 de juliol de 2004 s'ha presentat davant de l'Ajuntament de valència programa per al desenrotllament d'actuació aïllada que conté alternativa tècnica (programa d'actuació aïllada, projecte d'urbanització i projecte de reparcel·lació), a fi de desenrotllar i executar les obres d'urbanització dels terrenys que es detallen i que comprenen l'àrea de repartiment integrada per la parcel·la edificable i àmbit vial recaient als carrers Ramón Porta Carrasco, Enrique Gaspar, Galera i Motonau.
  
2n. L'àmbit d'actuació del programa inclou propietats segons llistat de titulars cadastrals i registrals de la indicada àrea de repartiment presentat a la notaria on es protocol·litza el programa a fi de que es practiquen les pertinents notificacions.
  
3r. L'alternativa tècnica i documents que l'acompanyen s'han protocol·litzat en la notaria de Rafael Gómez Ferrer Sapiña a València, carrer de Sant Vicent, número 24.
  
4t. Un exemplar de la dita alternativa tècnica s'ha depositat amb data de 29 de juliol de 2004 en l'Ajuntament de València.
  
5é. El present anunci es publicarà en un periòdic d'informació general de la Comunitat Valenciana i en el Diari Oficial de la Generalitat Valenciana.
  
6é. Dins del termini de 20 dies a comptar des de la publicació en el Diari Oficial de la Generalitat Valenciana qualsevol persona podrà comparéixer en la notaria de Rafael Gómez Ferrer-Sapiña, horari de 10.00 a 13.00 hores i obtindre, a càrrec seu, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte en l'Ajuntament de València, els dies hàbils de 09.00 a 14.00 hores.
  
7é. Dins del mencionat termini de 20 dies podran presentar-se davant de l'Ajuntament de València al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a prorroga previst en la mencionada llei.
  
8é. Una vegada finalitzat el termini indicat, en els cinc dies següents podran presentar-se en plica tancada en l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
9é. El present anunci es publica igualment perquè servisca d'anunci als afectats desconeguts, o aquells la direcció dels quals no constara, o constara erròniament en el Registre Cadastral, de conformitat i als efectes previstos en l'article 59.4 de la Llei 30/1992, del Règim Jurídic de les Administracions Públiques. Este anunci té la consideració d'edicte.